Diari Oficial de la Generalitat Valenciana


Sumari del DOGV 6201, del 08-02-2010 (2010/897)

RESOLUCIÓ de 4 de gener de 2010, de la Direcció General de Treball, Cooperativisme i Economia Social, per la qual es disposa el registre i la publicació de la revisió salarial per a la campanya que s'inicia l'1 de setembre de 2009 i conclou el 31 d'agost de 2010 del Conveni Col·lectiu de Manipulació i Envasament de Cítrics, Fruites i Hortalisses per a la Comunitat Valenciana, (codi núm. 8000115).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6201

Data del DOGV
:   08-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/897


Data del document
:   04-01-2010

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * conveni col·lectiu

RESOLUCIÓ de 4 de gener de 2010, de la Direcció General de Treball, Cooperativisme i Economia Social, per la qual es disposa el registre i la publicació de la revisió salarial per a la campanya que s'inicia l'1 de setembre de 2009 i conclou el 31 d'agost de 2010 del Conveni Col·lectiu de Manipulació i Envasament de Cítrics, Fruites i Hortalisses per a la Comunitat Valenciana, (codi núm. 8000115). [2010/897]
Vista l'acta de l'acord subscrit el 10 de desembre de 2009, sobre revisió salarial per a la campanya que s'inicia l'1 de setembre de 2009 i conclou el 31 d'agost de 2010 del Conveni Col·lectiu de Manipulació i Envasament de Cítrics, Fruites i Hortalisses per a la Comunitat Valenciana, subscrit per la Comissió Paritària, que està integrada, d'una part, per les organitzacions empresarials AIGCG i APECA, i de l'altra, pel sindicat UGT-FTA, i de conformitat amb el que s'ha disposat en l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i en els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, esta Direcció General de Treball, Cooperativisme i Economia Social, de conformitat amb les competències que té transferides segons el Reial Decret 4.105/1982, de 29 de desembre, acorda:
Primer
Ordenar que siga inscrit en el Registre de Convenis Col·lectius de Treball d'esta direcció general, amb notificació a la Comissió Negociadora, i que siga dipositat el text original de l'acta.
Segon
Disposar que siga publicat en el Diari Oficial de la Comunitat Valenciana.
València, 4 de gener de 2010.- El director general de Treball, Cooperativisme i Economia Social: Román Ceballos Sancho.
Conveni Col·lectiu de Manipulació i Envasament de Cítrics, Fruites i Hortalisses per a la Comunitat Valenciana
Per CGC:
José Martínez Serrano
Vicente Fenollar Gisbert
Serafina Giménez Depit
Enrique Ribes Campos
Assesora:
María José Calvet Francés
Per APECA:
Joaquin Ferragud Girbés
Per UGT-FTA:
Rosario Benítez Morón
Manuel Bono Donat
José Ricardo Gimeno Beneyto
Ramón Serra Canelles
A les 16.00 hores del dia 10 de desembre de 2009 es reunixen a la seu del Comité de Gestió de Cítrics, carrer Monges de Sta. Caterina, 8, els membres de la Comissió Paritària del Conveni Col·lectiu de Manipulació i Envasament de Cítrics, Fruites i Hortalisses per a la Comunitat Valenciana, els noms dels quals es s'han detallat.
L'objecte de la present reunió és el d'aprovar les taules salarials vigents per a la campanya de l'1 de setembre de 2009 al 31 d'agost de 2010, atenent la situació específica generada en la reunió mantinguda per esta mateixa Comissió en data 18 de setembre de 2008, que acabà sense avinença entre les parts, i que va donar lloc a la interposició d'un conflicte col·lectiu per part del sindicat UGT.
Amb vista a evitar la judicialització de la negociació col·lectiva, ambdues parts arriben per unanimitat al següent
ACORD
Primer
S'accepten les taules salarials proposades per la part patronal en la mencionada reunió de 18 de setembre de 2009, amb una vigència limitada des d'1 de setembre fins a 30 de novembre de 2009. S'hi adjunta com annex I, l'acta de la reunió de 18 de setembre que conté les taules referides.
Segon
S'acorden unes taules definitives amb vigència des de l'1 de desembre de 2009 fins al 31 d'agost del 2010, que arrepleguen l'equiparació definitiva, sense que s'hi aplique cap índex negatiu. S'hi adjunten les mencionades taules firmades per ambdues parts com annex 2.
S'encomana el depòsit i registre de la present acta davant de la Direcció General de Treball de la Generalitat Valenciana a Juan Francisco Argente Martín o a Vanessa Marqués Soro.
I sense més assumptes que tractar, firmen el present document en el lloc i la data que es troba en l'encapçalament.
ANNEX I
Conveni Col·lectiu de Manipulació i Envasament de Cítrics, Fruites i Hortalisses per a la Comunitat Valenciana

Manifesten
Que, reunides les parts a fi de fixar les taules salarials per a la Campanya 2009/2010 es tanca el present acte amb el resultat de sense avinença, i es recullen les manifestacions de part següents:
Per la patronal: que en aplicació del que disposa el conveni col·lectiu de referència, l'IPC que s'ha de tindre en compte als efectes de fixar les taules salarials de la campanya 2009/2010 és l'equivalent a l'interanual publicat per l'INE corresponent al període comprés entre l'1 de setembre de l'any anterior i el 31 d'agost de l'any en curs, sent en este cas el -0,8% més el 0,5%, la qual cosa dóna un índex total de referència del -0,3%.
Que, en aplicació del que disposa l'article 57 del conveni col·lectiu de referència, el conveni vincula en la seua totalitat i és impossible en conseqüència arribar a un acord de manera parcial, per la qual cosa no hi ha acord quant a la fixació de les taules salarials per a la campanya 2009/2010.
S'hi adjunten les taules assalaria'ls proposades per a la campanya 2009/2010.
Per UGT: que, en aplicació del que disposa el conveni col·lectiu de referència, l'IPC que s'ha de tindre en compte als efectes de fixar les taules salarials de la campanya 2009/2010 és el del 2%, l'IPC previst per a l'any 2009 i s'ha d'aplicar el 0,5% previst en l'article 7 i en conseqüència resulta un índex de referència de 2,5% que s'ha de tindre en compte en l'aplicació de les regles de fixació de les taules salarials. Quant als increments directes on no hi ha aplicació d'IPC, és a dir percentatges directes les taules que presentem coincidixen amb les que presenta la patronal.
Basant-se en este criteri proposen les taules salarials que s'hi adjunten a la present acta.